
Parlamentul  României

Camera  Deputaţilor
Comisia pentru Sănătate şi Familie      Nr. 28/ 214 / 27 septembrie 2012 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru aprobarea Ordonanţei de urgenţă a Guvernului nr.91/2011 privind desemnarea Spitalului Clinic Judeţean de Urgenţă Timişoara ca operator medical al unui elicopter aflat în administrarea Ministerului Administraţiei şi Internelor şi aprobarea modului de operare, funcţionare şi finanţare a asistenţei de urgenţă acordate cu acest elicopter ( PLx 768/2011), trimis Comisiei pentru sănătate şi familie spre dezbatere în procedură de urgenţă cu adresa nr. PL-x 768 din 19 decembrie 2011.
În raport cu obiectul şi conţinutul reglementării, proiectul de lege  face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr. 28/ 214 / 27 septembrie 2012 
R A P O R T  

asupra proiectului de Lege pentru aprobarea Ordonanţei de urgenţă a Guvernului nr.91/2011 privind desemnarea Spitalului Clinic Judeţean de Urgenţă Timişoara ca operator medical al unui elicopter aflat în administrarea Ministerului Administraţiei şi Internelor şi aprobarea modului de operare, funcţionare şi finanţare a asistenţei de urgenţă acordate cu acest elicopter ( PLx 768/2011)
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.91/2011 privind desemnarea Spitalului Clinic Judeţean de Urgenţă Timişoara ca operator medical al unui elicopter aflat în administrarea Ministerului Administraţiei şi Internelor şi aprobarea modului de operare, funcţionare şi finanţare a asistenţei de urgenţă acordate cu acest elicopter , trimis cu adresa nr. PL-x 768 din 19 decembrie 2011.
Senatul, în calitate de primă Cameră sesizată, a adoptat proiectul de lege în şedinţa din 6 decembrie 2011.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

  La întocmirea prezentului raport Comisia a avut în vedere :
· avizul favorabil al Consiliului Legislativ (nr.11 din 6.01.2012) cu observaţii şi propuneri;
· avizul favorabil al Comisiei juridice, de disciplină şi imunităţi ( nr.PLx 768 din 23.01.2012);
· avizul favorabil al Comisiei pentru adminstraţie publică, amenajarea teritoriului şi echilibru ecologic ( nr.26/615 din 7.02.2012);
· avizul favorabil al Comisiei pentru buget, finanţe şi bănci    ( nr.606 din 20.12.2011);
· punctul de vedere favorabil al Ministerului Sănătăţii (nr.47603/25.09.2012 ) .
Proiectul de lege  are  ca obiect de reglementare desemnarea Spitalului Clinic Judeţean de Urgenţă Timişoara ca  operator medical al unui elicopter aflat în administrarea Ministerului Administraţiei şi Internelor şi aprobarea modului de operare, funcţionare şi finanţare a asistenţei de urgenţă  acordate cu acest elicopter.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 25 septembrie 2012. La lucrările comisiei au fost prezenţi 14 deputaţi din totalul de 17 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, adoptarea proiectului de Lege pentru aprobarea Ordonanţei de urgenţă a Guvernului nr.91/2011 privind desemnarea Spitalului Clinic Judeţean de Urgenţă Timişoara ca operator medical al unui elicopter aflat în administrarea Ministerului Administraţiei şi Internelor şi aprobarea modului de operare, funcţionare şi finanţare a asistenţei de urgenţă acordate cu acest elicopter ( PLx 768/2011) în forma prezentată de Senat.
În raport cu obiectul şi conţinutul său, proiectul de lege face parte din categoria legilor ordinare. 
PREŞEDINTE,
Rodica Nassar
Întocmit, 
 Cristina Bologan – Expert 

